  Виталий Пронин Куазез эскеронъя станциысь дежурной синоптик Валерия Лискина ивортэмъя, та арня вискын шундыез адӟыны уз кылды - сое воштӥз зорен, кот лымыен тырмем циклон. Арня пумозь нуналлы быдэ лымыялоз, зор-кот усёз, тужгес но зол - 9-тӥ апреле.- Температура та вакытлы тупа, сокем вылӥе уз но ӝутскы, уз но лэзиськы, - шуиз В. Лискина. - Уйёсы самой троссэ 4 градусозь кезьыт возиськоз, нош нуназе омыр шуналоз 4-7 градусозь. Шутэтскон нуналъёсы эшшо но шунытгес кариськоз, но шунды уз кузёяськы на - золгес пиштыны кутскоз со вуоно арняе среда котырын.Туспуктэм: Александр Горбунов  Теги: куазь  